wickkiey/tamil-wikipedia-markdown huggingface dataset:
# ப. சுந்தரம்



**ப. சுந்தரம்** (B. Sundaram)(இறப்பு 29 சனவரி 2005) ஓர் இந்திய அரசியல்வாதியும் தமிழக சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும் ஆவார். 1977-ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் மாவட்டத்தின் திருப்பத்தூர் சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 1980-ஆவது ஆண்டில் நடந்த சட்டமன்றத் தேர்தலிலும், 1989-ஆவது ஆண்டில் நடந்த சட்டமன்றத் தேர்தலிலும் அதே தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | திருப்பத்தூர் | திராவிட முன்னேற்றக் கழகம் | 27.29 |  |
| 1980 | திருப்பத்தூர் | திராவிட முன்னேற்றக் கழகம் | 54.74 |  |
| 1989 | திருப்பத்தூர் | திராவிட முன்னேற்றக் கழகம் | 35.92 | } |
# தேசிய கணித நாள்



**தேசிய கணித நாள்** (*National Mathematics Day*) இந்தியாவில், திசம்பர் 22 ஆம் நாள் தேசிய கணித நாளாக அறிவிக்கப்பட்டுள்ளது. தேசிய கணித நாள் 26 பிப்ரவரி 2012 அன்று சென்னைப் பல்கலைக்கழக நூற்றாண்டு விழாக் கலையரங்கத்தில் நடைபெற்ற சீனிவாச ராமானுசனின் 125 வது பிறந்த நாள் கொண்டாட்டத்தின் தொடக்க விழாவில் இந்தியத் தலைமை அமைச்சர் டாக்டர் மன்மோகன் சிங் அவர்களால் பிரகடனம் செய்யப்பட்டது.  

இந்தியக் கணித மேதை சீனிவாச ராமானுஜன் 1887 ஆம் ஆண்டு திசம்பர் மாதம் 22 ஆம் தேதி பிறந்தார். 1920 ஏப்ரல் 26 இல் இறந்தார். இந்திய தேசிய கணிதவியலாளரான கணித மேதை சீனிவாச இராமானுசன் அவர்கள் கணிதத்துறைக்குப் பங்காற்றியமைக்காக ஒவ்வொரு ஆண்டும் திசம்பர் 22 ஆம் நாள் தேசிய கணித நாளாகக் கொண்டாடப்படுகிறது. 2012 ஆம் ஆண்டு தேசிய கணித ஆண்டாக அறிவிக்கப்பட்டுள்ளது.  

தேசிய கணித தினம் இந்திய அளவில் பள்ளிகள் மற்றும் பல்கலைக்கழகங்களில் பல்வேறு கல்வி நிகழ்வுகளுடன் கொண்டாடப்படுகிறது.2017 ஆம் ஆண்டு ஆந்திரப் பிரதேச மாநிலம் சித்தூர் மாவட்டத்தில் உள்ள குப்பம் நகரில் இராமானுசன் கணிதப் பூங்கா என்ற அருங்காட்சியகம் திறக்கப்பட்ட்தை தொடர்ந்து தேசிய கணித நாளின் முக்கியத்துவம் அதிகரித்துள்ளது.
# வீர மங்கை நாஞ்செலி


## திருவிதாங்கூர் நாடு
திருவிதாங்கூர் நாடு இந்தியாவின் கேரள மாநிலத்தின் தென் பகுதிகளையும், தமிழ் நாட்டின் கன்னியாகுமரி மாவட்டத்தையும் உள்ளடக்கியது. திருவிதாங்கூர் நாடு, திருவனந்தபுரத்தை தலைநகராக கொண்டும், வெள்ளி நிறத்தில் வலம்புரிச் சங்கு பொரித்த செந்நிறக் கொடியைக் கொண்டும் ஆட்சி நடத்தப்பட்டது.  

## தோள் சீலைக்கு வரி
தோள் சீலைக்கு வரி விதிக்கும் வழக்கம் 19-ம் நூற்றாண்டிலும் கடைபிடிக்கப்பட்டு வந்தது. ஈழவர்கள் அதிகமாக வாழ்ந்த கேரளாவில் திருவாங்கூர் அரசன், ஈழவ பெண்கள் மார்பை மறைக்க வரி விதித்து வந்தான். திருவாங்கூர் அரசு கூறியது யாதெனில் “மார்பை மறைக்க விரும்பும் ஈழவ பெண்கள், கட்ட வேண்டிய வரி, தோள் சீலை வரி. மறைக்க விரும்பவில்லையென்றால் வரி கிடையாது”.  

## நாஞ்செலியின் வீரஉணர்வு
திருவிதாங்கூர் அரசுக்கு உட்பட்ட பகுதியில் சேர்தலா என்ற இடத்தில் ஒரு சிற்றுரில் 30 வயதுடைய நாஞ்செலி வசித்து வந்தார். அவர் “எனது மானத்தை காப்பது எனது உரிமை” என்றார். இந்த கொடுமையான வரி விதிப்பை எதிர்த்து கடுமையாக போராடிக் கொண்டிருந்தார். திருவிதாங்கூர் அரசுக்கு வரி செலுத்தவும் மறுத்துவிட்டார்.  

ஆனால் இன்று வரை இவருக்கு எந்த பகுதியிலும் நினைவு சிலை அமைக்கப்படவில்லை என்பது குறிப்பிடத்தக்கது.  
::சாதியின் பெயரால் அடிமைப்படுத்தும் நிலை மாற வேண்டும். மானம் என்பது அனைவருக்கும் உண்டு என்பதை மனித குலம் அறிய வேண்டும். சமுக நலனுக்காக தன் உயிரிரையே தியாகம் செய்யும் இத்தகைய இலட்சிய பேராளிகளை சமுகம் நினைவில் வைத்துக் கொள்ள வேண்டும்.
# இணைச்சொல்

**இணைச்சொல்** அல்லது **இணைப்புச்சொல்** (*conjunction*) என்பது மொழியில் இணையிணையாக அமையும் சில சொற்களைக் குறிக்கும். இணைச்சொற்களைப் பொருத்தமான இடங்களில் பயன்படுத்தினால் மொழிநடை சிறக்கும்; சொல்லப்படும் கருத்தும் திருத்தமாய் விளங்கும். நாம் செய்திகளையும் கருத்துகளையும் பிறரிடம் கூறும்பொழுது சுவைபடக் கூறுவதற்காக ஒரே பொருள் தரும் இரு சொற்களை இணைத்துப் பயன்படுத்துவதும் எதிர் பொருள்தரும் இருசொற்களை இனைத்துப் பயன்படுத்துவதும் இணைச்சொற்கள் எனப்படும்.  

## இணைச்சொல் விளக்கம்
ஒரு வாக்கியத்தில் இருவேறு சொற்கள் பொருளை உறுதிப்படுத்தவோ, முரண்படுத்தவோ செறிவுபடுத்தவோ இணைந்து வருவது இணைச்சொல் எனப்படும்.  

## எடுத்துக்காட்டு
"மாப்பிள்ளைக்கு நிலம்புலம் உள்ளதா ?"  
இங்கு நிலம் என்பது நன்செய் வயல் ஆகும்.  
புலம் என்பது புன்செய் வயல் ஆகும்.  

## இணைச்சொல் வகைகள்
இணைச்சொல் வகைகள் பின்வருமாறு மூவகைப்படும்.  
1. நேரிணைச் சொற்கள்
1. எதிரிணைச் சொற்கள்
1. செறியிணைச் சொற்கள்.

## நேரிணைச் சொற்கள்
ஒரே பொருள் தரும் இரு சொற்கள் இணைந்து வருவது நேரிணைச் சொற்கள் எனப்படும்.  
நேரிணைச் சொற்கள் பின்வருமாறு அமையும்.  
- சீரும் சிறப்பும்
- பேரும் புகழும்
- ஈடு இணை
- உற்றார் உறவினர்
- நோய் நொடி
- குற்றங் குறை
- கூன் குருடு
- வாடி வதங்கி
- முக்கலும் முனங்கலும்
- வாயும் வயிறும்
- மூக்கும் முழியும்
- ஆற அமர
- இடுக்கு மிடுக்கு
- எடக்கு மடக்கு
- பாயும் படுக்கையும்
- தங்கு தடை
- முட்டி மோதி
- ஒட்டி உலர்ந்து
- தப்பித் தவறி
- வாட்டச் சாட்டம்
- நாணிக் கோணி

## எதிரிணைச் சொற்கள்
ஒன்றுக்கொன்று முரண்பட்ட இரு சொற்கள் இணைந்து வருவது எதிரிணைச் சொற்கள் எனப்படும்.  
எதிரிணைச் சொற்கள் பின்வருமாறு அமையும்.  
- அல்லும் பகலும்
- உயர்வு தாழ்வு
- அடியும் நுனியும்
- உள்ளும் புறமும்
- குறுக்கும் நெடுக்கும்
- உச்சிமுதல் உள்ளங்கால் வரை
- ஐயந்திரிபற
- இருளும் ஒளியும்
- கிழக்கும் மேற்கும்
- வடக்கும் தெற்கும்
- ஏட்டிக்குப் போட்டி
- மேடு பள்ளம்
- முன்னும் பின்னும்
- மேலும் கீழும்
- வலதும் இடதும்
- அங்கே இங்கே
- காலை மாலை

## செறியிணைச் சொற்கள்
ஒரு சொல்லின் பண்பு அல்லது செயலை வலுவூட்டும் விதமாக ஒத்த பொருளுடைய இரு சொற்கள் இணைந்து வருவது செறியிணைச் சொற்கள் எனப்படும்.  
செறியிணைச் சொற்கள் பின்வரும் இரு வழிகளில் அமையும்.  

### பண்பு செறியிணைச் சொற்கள்
- செக்கச் செவேல்
- வெள்ளை வெளேர்
- பச்சைப் பசேல்
- நட்ட நடுவில்
- கன்னங்கரேல்

### செயல் செறியிணைச் சொற்கள்
- அழுதழுது
- நடந்து நடந்து
- கொஞ்சிக் கொஞ்சி
- பார்த்துப் பார்த்து
# ஜனக்பூர்



**ஜனக்பூர்** (Janakpur) ) நேபாளத்தின் மாதேஷ் மாநிலத்தில் அமைந்த தனுசா மாவட்டத்தின் நிர்வாகத் தலைமையிட நகரமும், நகராட்சியும் ஆகும். ஜனக்பூர் நகரத்தில் புகழ் பெற்ற ஜானகி கோயில் அமைந்துள்ளது. இந்நகரம் நேபாளத்தின் ஆன்மீகம் மற்றும் பண்பாட்டுச் சுற்றுலாத் தலமாகும். இந்தியாவின் பீகார் - நேபாள எல்லையில் அமைந்த ஜனக்பூர் நகரம், பாட்னாவிலிருந்து 180 கி.மீ. தொலைவிலும்; அயோத்திலிருந்து 520 கி.மீ. தொலைவிலும் உள்ளது.  

மிதிலையை தலைநகராகக் கொண்ட விதேக நாட்டு மன்னர் ஜனகரின் பெயரால், கிபி 18ஆம் நூற்றாண்டின் துவக்கத்தில் நிறுவப்பட்ட ஜனக்பூர் நகரத்தை *ஜனக்பூர்தாம்* என்றும் அழைப்பர்.  

ஜனக்பூர் நகரம் நேபாள தேசியத் தலைநகரம் காட்மாண்டிலிருந்து தென்கிழக்கே 123 கி.மீ. தொலைவில் உள்ளது. 2015ஆம் ஆண்டில் இந்நகரத்தின் மக்கள் தொகை 1,69,287 ஆக இருந்தது.  

## வரலாறு

புனித யாத்திரை தலமான ஜனக்பூர் நகரம் 1805ல் நிறுவப்பட்டது. இந்து தொன்மவியலின் இராமாயணக் காவியத்தில் மன்னர் ஜனகரின் அரண்மனை விதேக நாட்டின் தலைநகரான ஜனக்பூரில் அமைந்திருந்தது.  

சீதையின் சுயம்வரத்திற்காக இராமர் முறித்த வில், ஜனக்பூரின் வடமேற்கில் தொல்லியல் ஆய்வின் போது கண்டெடுக்கப்பட்டது.  
|date=பிப்ரவரி, 2016  
}}  

## பொருளாதாரம்
நேபாளத்தின் வேகமாக வளரும் நகரஙகளில் ஒன்றான ஜனக்பூரில் சிறந்த கல்வி நிறுவனங்கள் உள்ளது. சுற்றுலாத் துறை ஜனக்பூரின் முக்கிய வருவாய் ஆகும். மைதிலி மொழி பேசும் பெண்களின் தயாரிப்புகளான, மதுபனி கலைநயத்துடன் கூடிய ஓவியங்கள், மட்பாண்டங்கள் புகழ் பெற்றது.  

## போக்குவரத்து

நேபாள இரயில்வே நிறுவனம், ஜனக்பூர் நகரத்தை இந்தியாவின் பிகார் மாநிலத்தின் ஜெய்நகரத்துடன் தொடருந்துகள் மூலம் இணைக்கிறது.  

ஜனக்பூர் விமான நிலையம், காட்மாண்டுவுடன் வானூர்திகள் மூலம் இணைக்கிறது.  

## மக்கள் தொகையியல்
2011ஆம் ஆண்டின் மக்கள் தொகை கணக்கெடுப்பின் படி, ஜனக்பூர் நகரத்தின் மொத்த மக்கள் தொகை 97,776 ஆகும். ஜனக்பூரின் நகரப்புறத்தில் 11 கிராமங்கள் உள்ளது. ஜனக்பூர் நேபாளத்தின் ஆறாவது பெரிய நகரமாகும். இந்நகரத்தில் மைதிலி மொழி முக்கிய மொழியாகவும் மற்றும் நேபாள மொழி, போஜ்புரி மொழி, அவதி மொழி மற்றும் இந்தி மொழிகளும் பேசப்படுகிறது.  

## கோயில்கள்

ஜனக்பூரின் நடுவில் புகழ் பெற்ற ஜானகி கோயில் 1898இல் ஒன்பது இலட்சம் ரூபாய் செலவில் கட்டப்பட்டது.  

ஜனக்பூரின் பழையான இராமர் கோயில் கூர்க்கா படைவீரர் அமர் சிங் தாபா என்பவரால் கட்டப்பட்டது. சிறப்பு நாட்களில், இங்குள்ள கங்கா சாகர், தனுஷ் சாகர் போன்ற 200 புனிதக் குளங்களில் மக்கள் கூட்டமாக கூடி நீராடுவர்.  

## இதனையும் காண்க
- ஜானகி கோயில்
- நேபாள நகரங்கள்
# இந்திய பெண்கள் விஞ்ஞானிகள் சங்கம்

**இந்திய பெண்கள் விஞ்ஞானிகள் சங்கம்** (Indian Women Scientists' Association) என்பது 1973 முதல் இந்திய பெண்கள் விஞ்ஞானிகளுக்கு சேவை செய்யும் ஒரு ,அரச சார்பற்ற இந்திய தன்னார்வ தொண்டு நிறுவனம் (என்.ஜி.ஓ.) ஆகும்.வஷியையை தலைமையிடமாக கொண்டு செயல்படும் இது பத்து கிளைகளை கொண்டுள்ளது.இது விடுதி மற்றும் தோட்டம் போன்ற வசதிகளைக் கொண்டுள்ளது.இங்கு கணினி பயிற்சி மையம், சுகாதார மையம்,அறிவியல் நூலகம் மற்றும் தொடக்கநிலை ஆசிரியரின் பயிற்சித் திட்டம் போன்றவற்றை நடத்துகிறது. நிறுவனத்தின் முதல் தலைவர் சுமதி பிடே ஆவார்.  

## நோக்கங்கள்

1. இந்திய பெண்கள் விஞ்ஞானக் கோட்பாட்டை வளர்த்துக் கொள்ள வகை செய்தல்.
1. விஞ்ஞானம் மற்றும் தொழில்நுட்பத்தின் பல்வேறு துறைகளில் பெண்களின் அறிவியல் சாதனைகளை ஊக்குவித்தல்.
1. பல்வேறு விஞ்ஞான துறைகளில் கல்வியுடனான பெண்களின் பொருளாதார மற்றும் சமூகப் பிரச்சினைகளை புரிந்து மேபாடு அடையச்செய்தல்.
1. பல்வேறு விஞ்ஞான துறைகளில் பணிபுரியும் பெண்களுக்கு பிரதிநிதித்துவ அமைப்பை ஏற்படுத்துதல்.
1. அறிவியல் சார்ந்த துறைகளில் பெண்களின் பிரச்சினைகளை புரிந்துகொள்ளுதல்.
1. பிரச்சினைகளை களைதல்
## சிறப்பம்சங்கள்
- சமூகம் சார்ந்த செயல்பாடுகள்
- சமூக சுகாதார மையம்
- பராமரிப்பு மையம்
- நாற்றங்கால் பள்ளி
- பெண்கள் விடுதி
- நூலகம் / வாசிப்பு அறை
- புலமைப்பரிசில்கள் மற்றும் விருதுகள்
- கணினி திறன் மேம்பாடு மற்றும் ஐ.டி பயிற்சி
- அறிவியல் கழகம்
## அறிவியல் தொடர்பான பயிற்சிகள்
- அறிவியல் சார்ந்த நிகழ்ச்சிகள்
- பிரபல அறிவியல் விரிவுரையாளர் சொற்பொழிவுகள் (BRNS ஆதரவுடன்)
- மாணவர்கள் / ஆசிரியர்களுக்கான அறிவியல் பட்டறைகள்
- அறிவியல் போஷாக்கு திட்டம்
- ஆராய்ச்சி திட்டங்கள்
- சுற்றுச்சூழல் / அறிவியல் விழிப்புணர்வு
- மாநாடுகள் / கருத்தரங்குகள்
# வளர் புவியியல்


**வளர் புவியியல்** (*development geography*) என்பது புவியியலில் ஒரு பிரிவு ஆகும். இவ்வளர் புவியியல் வாழும் மனித இனத்தின் தரப்படுத்தப்பட்ட வாழ்க்கை முறை மற்றும் வாழ்க்கைத் தரத்தைச் சுட்டுகிறது. இங்கு வளர்ச்சி என்பது, தொடர்ந்து நிகழக்கூடிய மாற்றம் மனித வாழ்க்கையில் ஏற்படுத்தும் தாக்கத்தைக் குறிக்கிறது. மாற்றத்திற்குட்பட்டுச் செல்லும் மக்களின் வாழ்க்கைத் தரத்தை முன்னேற்றும் வகையில் இவ்வளர் புவியியல் ஈடுபட்டுள்ளது. இருப்பினும் வளர்ச்சி என்பது எப்பொழுதுமே நேர்மறையான நிகழ்வாக இருப்பதில்லை. கண்டர் பிராங்க் உலக பொருளாதார சக்தி பற்றி விமர்சனம் செய்யும் போது வளர் புவியியல் என்பது, வளர்ச்சியில் பின் தங்கியுள்ளதை வளர்ச்சிக்கு அழைத்துச் செல்கிறது என்கிறார். இது இவரது சார்ந்திருத்தல் கோட்பாட்டில் குறிப்பிடப்பட்டுள்ளது.  

## வளர் புவியியலில் வளர்ச்சி
வளர் புவியியலில், புவியியலாளர்கள் வளர்ச்சியின் தல பரப்பு வகையில் ஆழ்ந்த கவனம் செலுத்துகின்றனர். சமூக, அரசியல், பொருளாதாரக் காரணிகளால் எவ்வாறு வளர்ச்சியின் சிறப்பியல்களை அளவிட முடியும் என அறிய முயற்சிக்கின்றனர். பற்பல வளர்ச்சி நிலைகளில் புவியியல் காரணங்களையும், விளைவுகளையும் புரிந்து கொள்ள புவியியலாளர்கள் விழைகின்றனர். பொருளாதாரத்தில் நன்கு வளர்ச்சியடைந்த நாடுகளுடன் பொருளாதாரத்தில் குறைந்த அளவு வளர்ச்சியடைந்த நாடுகள் ஒப்பிடப்படுகின்றன.  

## வளர் புவியியலில் நிகழ்காலத் தேவைகள்
வடக்கு மற்றும் தெற்கு இத்தாலி நாடுகளுக்கு இடையேயான மெஜோஜியர்னோ போன்ற நாடுகளுக்குள் அதிகப்படியான மாறுபாடுகள் காணப்படுகின்றன. வளர் புவியியலில் வளர்ச்சி என்பது எதிர்கால சந்ததியினர் தங்களது சுய தேவையை எவ்வாறு எதிர்கொள்கின்றனர் என்பதை விடுத்து நிகழ்காலத் தேவைகளை எவ்வாறு எதிர்கொள்வது என்பதைப் புரிந்து கொள்ள முயற்சிப்பதில் நிலைநிறுத்தப்படுகிறது.  

## நிறையளவு சுட்டிக்காட்டிகள்
நிறையளவு சுட்டிக்காட்டிகள் என்பவை வளர்ச்சியை எண்ணிக்கை அடிப்படையில் குறிப்பிடுபவையாகும். இங்கு பொருளாதாரம் என்பது முதல் நிலைத் தொழிற்சாலைகளிலிருந்து கிடைக்கும் மொத்த தேசிய உற்பத்தியின் சதவீதம், மொத்த தேசிய உற்பத்தி/தனிநபர், வேலையின்மை விகிதம், ஆற்றல் சேமிப்பு ஆகியவற்றை உள்ளடக்கியதாகும்.  

ஒரு நாட்டிலிருந்து உற்பத்தி செய்யப்படும் அனைத்து பொருட்கள் மற்றும் சேவையின் மதிப்பை அளவிட மொத்த தேசிய உற்பத்தி/தனிநபர் பயன்படுகிறது. இதனைக் கொண்டு நாட்டின் பொருளாதார மற்றும் தொழில் வளர்ச்சி அளவிடப்படுகிறது. ஆயினும் மொத்த தேசிய உற்பத்தி/தனிநபரைப் பயன்படுத்துவதில் பல சிக்கல்கள் உள்ளன.
# காரபான்


**காரபான்** (*Carabane* அல்லது *Karabane*) என்பது செனகல் நாட்டின் தென்மேற்குப்பகுதியில் காசாமன்ஸ் ஆற்றின் கழிமுகப்பகுதியில் அமைந்துள்ள ஒரு தீவு மற்றும் கிராமம் ஆகும்.  

ஆரம்பகாலத்தில் இத்தீவுப்பகுதியில் வாழ்ந்தமக்களாக ஜோலா இனமக்கள் அறியப்படுகின்றனர். இன்றளவும் இத்தீவுப்பகுதியில் மக்கள்தொகை மிகுந்த இனமாக இச்ஜோலா இனமக்கள் இருக்கின்றனர். ஆண்டுதோறும் பிரான்ஸ் நாட்டிற்குச் செலுத்த வேண்டிய தொகை 196 பிராங்கை இக்கிராமதலைவர் காக்ளெட் திருப்பி செலுத்தாததால் 1836 ஆம்ஆண்டு ஜனவரி 22-ம் தேதி இத்தீவு பிரான்ஸ் நாட்டிற்கு அடிபணிந்தது. 1869-ல் காரபான் தீவு தன்னாட்சி பெற்றதாக விளங்கினாலும் 1886-ல் ஆண்டு செதியவ்வுடன் இணைக்கப்பட்டது. இரண்டாம் உலகப் போருக்குப்பின் இத்தீவின் மக்கள்தொகை படிப்படியாகக் குறைய ஆரம்பித்தது. இதற்கு பல்வேறு காரணங்கள் இருந்தாலும் வறட்சி, காசாமன்ஸ் போராட்டம் மற்றும் 2002-ல் ஜுலாவின் போக்குவரத்து குறைந்தது போன்றவையும் சில காரணங்களாகும். காரபானிலிருந்து மக்கள் வணிகம் செய்யவும் உல்லாசப் பயணிகள் வந்து செல்லவும் ஜுலா தலையாய போக்குவரத்தாகும். அரசியல் ரீதியாக செனகலிலிருந்து தனித்து இருந்த போதிலும் காரபான் இக்கிராமத்தின் தலைநகராக விளங்கியது. செனகல் அரசாங்கத்தின் நிர்வாக அமைப்புடன் எந்தவகையிலும் காரபான் பொருந்தவில்லை. இருந்தபோதிலும் இத்தீவில் ஒரு உல்லாசப் பயணங்கள் ஏற்பாடு செய்யும் தொழிற்சாலை அமைக்க முயற்சி மேற்கொள்ளப்பட்டது. இங்கு வசிப்பவர்கள் இதில் விருப்பமில்லாமல் பங்கேற்றனர்.
# சோடியம் ஆக்சலேட்டு



**சோடியம் ஆக்சலேட்டு** *(Sodium oxalate)* என்பது (Na<sub>2</sub>C<sub>2</sub>O<sub>4</sub>) என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். ஆக்சாலிக் அமிலத்தின் சோடியம் உப்பான இச்சேர்மம் டைசோடியம் ஆக்சலேட்டு என்ற பெயராலும் அழைக்கப்படுகிறது. வெண்மை நிறத்துடன், நெடியின்றி படிக வடிவத் தூளாக இது காணப்படுகிறது. 250 முதல் 270 பாகை செல்சியசு வெப்பநிலையில் சோடியம் ஆக்சலேட்டு சிதைவடைகிறது.  

ஒடுக்கும் முகவராக டைசோடியம் ஆக்சலேட்டு செயல்படுகிறது. தரப்படுத்தும் பொட்டாசியம் பெர்மாங்கனேட்டு கரைசல்களில் முதல்நிலை தரப்படுத்தும் வேதிப்பொருளாக இது பயன்படுத்தப்படுகிறது.  
ராக்சலேட்டு என்பது சோடியம் ஆக்சலேட்டின் கனிம வடிவம் ஆகும். மிக அரிதாகவும் நுண் காரத்தன்மை மிக்க தீப்பாறைகளிலும் இக்கனிமம் காணப்படுகிறது.  

## தயாரிப்பு

1:2 மோலார் அமில கார விகிதத்தில் ஆக்சாலிக் அமிலமும் சோடியம் ஐதராக்சைடும் நடுநிலையாக்கல் வினைக்கு உட்படுத்தப்பட்டால் சோடியம் ஆக்சலேட்டு உருவாகிறது. சோடியம் ஐதராக்சைடுடன் 1:1 விகிதத்தில் அமைந்த வினையெனில் ஒற்றைக்கார சோடியம் ஆக்சலேட்டு அல்லது ஐதரசனாக்சலேட்டு (NaHC2O4) உருவாகிறது.  
360 பாகை செல்சியசு வெப்பநிலையில் சோடியம் பார்மேட்டை சூடுபடுத்தி சிதைவடையச் செய்து மாற்று வழிமுறையில் சோடியம் ஆக்சலேட்டு தயாரிக்கலாம்.  

## வினைகள்

பொட்டாசியம் பெர்மாங்கனேட்டு கரைசலை தரப்படுத்துதலில் சோடியம் ஆக்சலேட்டு பயன்படுத்தப்படுகிறது. சேர்க்கப்படும் பொட்டாசியம் பெர்மாங்கனேட்டு முழுவதும் வினைபுரிந்தன என்பதை உறுதி செய்வதற்கு, தரம் காணப்படும் கலவை 60 ° செல்சியசு வெப்பநிலைக்கு மேல் இருப்பது விரும்பத்தக்கதாகும். நிகழும் வினையின் வினைவேகம் சிக்கலானது. வினையில் உருவாகும் மாங்கனீசு(II) அயனிகள் வினையூக்கியாகச் செயல்பட்டு மேற்கொண்டு வினையைத் தொடர்கின்றன. மிகையளவு கந்தக அமிலம் சேர்ப்பதால் எஞ்சியுள்ள பெர்மாங்கனேட்டுடன் வினைபுரிவதற்குத் தேவையான ஆக்சாலிக் அமிலம் தளத்தில் உருவாகிறது. இவ்வினைக்கான இறுதிநிலைச் சமன்பாடு இங்கு தரப்பட்டுள்ளது  

: 5Na<sub>2</sub>C<sub>2</sub>O<sub>4</sub> + 2KMnO<sub>4</sub> + 8H<sub>2</sub>SO<sub>4</sub> → K<sub>2</sub>SO<sub>4</sub> + 5Na<sub>2</sub>SO<sub>4</sub> + 2MnSO<sub>4</sub> + 10CO<sub>2</sub> + 8H<sub>2</sub>O.  

## உயிரியல் நடவடிக்கைகள்

மற்ற பல ஆக்சலேட்டுகள் போல சோடியம் ஆக்சலேட்டும் மனிதர்களுக்கு நச்சுத்தன்மையை அளிக்கிறது. வாய் தொண்டை, வயிறு ஆகியவற்றில் கடுமையான வலி, இரத்த வாந்தி, தலைவலி, தசைப்பிடிப்பு, தசைநார்பிடிப்பு, தசையில் வலி, இரத்த அழுத்தக் குறைவு, மாரடைப்பு, சுயநினைவு இழத்தல், மரணம் போன்ற அனைத்து வகையான பாதிப்புகளும் இச்சேர்மத்தால் உண்டாகும் வாய்ப்பு இருக்கிறது. பொருள் பாதுகாப்பு குறிப்பு தாள் அளவின்படி உடல் எடைக்கு ஏற்ப 10-15 கிராம்/கிலோகிராம் ஆக்சலேட்டு மட்டுமே உயிர் கொல்லும் அளவாக ஏற்கப்பட்டுள்ளது.  

இரத்த பிளாசுமாவிலிருந்து கால்சியம் அயனிகளை நீக்குவதற்கு சிட்ரேட்டுகளைப் போலவே சோடியம் ஆக்சலேட்டும் பயன்படுத்தப்படுகிறது. இரத்தம் உறைதலையும் சோடியம் ஆக்சலேட்டு தடுக்கிறது. இரத்தத்திலுள்ள கால்சியம் அயனிகள் நீக்கப்படும் போது மூளையை சரிவர இயங்காமல் செய்து சிறுநீரகங்களில் சோடியம் ஆக்சலேட்டு சேகரமாகிறது.
# நிலஉறை

**நில உறை** (*land cover*) என்பது புவியின் மேற்பரப்பில் உள்ள இயற்கை பொருட்களைக் குறிப்பதாகும். நிலஉறை என்பது புல்வெளிகள், மரங்கள், பயன்படாத நிலம், நீர் போன்றவற்றை உள்ளடக்கியது. சூழ்நிலையியலாளர் பிரடரிக் எட்வர்டு கிளமெண்ட் புவிஉறை என்ற பதத்தை தாவர வளர்ச்சியின் காரணமாகப் பயன்படுத்தினார். இதை நிலமேலாண்மைத் துறை தொடர்ந்து பயன்படுத்தி வருகிறது..  

நிலஉறை பற்றிய தகவலைப் பெற இரண்டு முதன்மை வழிமுறைகள் உள்ளன. அவைகள் நில அளவு ஆய்வு மற்றும் தொலைதூர உணர்வு படங்களைப் பகுத்தாய்வு செய்தல் போன்றவையாகும்.  

நிலஉறை அல்லது நிலஉள்ளடக்கு என்பது நிலப்பயன்பாட்டிலிருந்து வேறுபட்டது. நிலப்பயன்பாடு என்பதை “மக்கள் சமூக பொருளாதார செயல்பாடுகளுக்கு எவ்வாறு நிலத்தைப் பயன்படுத்துகின்றனர்“ என்று விவரிக்கலாம். நகர பயன்பாடு மற்றும் விவசாய நிலப்பயன்பாடு என நிலப்பயன்பாட்டை இருவகையாகப் பிரிக்கலாம். ஒருசில இடங்களில் மாற்றுநிலப்பயன்பாடு மற்றும் பல்வகை நிலப்பயன்பாடு காணப்படுகிறது. நிலப்பயன்பாடு/ நிலஉறை என்ற இணை குறித்தும் அதன் தொடர்பு குறித்தும் ஃபிஷ்சர் என்பவர் 2005-ம் ஆண்டு நிலப்பயன்பாடு மற்றும் நிலஉறை –முரண்படுதல் (அ) நிரப்பி என்ற நூலில் குறிப்பிட்டுள்ளார்.
# பெய்கிங் கோளரங்கம்


**பெய்கிங் கோளரங்கம்** *(Beijing Planetarium, சீனம்: 北京天文馆/北京天文館)* சீனாவின் பெய்கிங் நகரில் அமைந்துள்ள தேசிய அளவிலான இயற்கை அறிவியியல் அருங்காட்சியகம் ஆகும்.  

இந்த கோளரங்கில் ஏ, பி என்று பெயரிடப்பட்ட இரண்டு பிரதான கட்டிடங்கள் உள்ளன. கட்டிடம் ஏ 1957 ஆம் ஆண்டில் கட்டப்பட்டது ஆகும். இக்கட்டிடத்தில் வானக திரையரங்கு ஒன்றும், கிழக்கு கண்காட்சி மண்டபம், மேற்கு கண்காட்சி மண்டபம் போன்றவை இடம்பெற்றுள்ளன. சீனாவில் பேரளவில் அமைக்கப்பட்ட முதலாவது கோளரங்கம் இதுவாகும். பெய்கிங் கோளரங்கம் ஒரு காலத்தில் ஆசியாவில் அமைந்திருந்த ஒரே கோளரங்கமாகவும் விளங்கியது.  

எண்மிய விண்வெளித் திரையரங்கு, முப்பரிமானத் திரையரங்கு நான்கு பரிமானத் திரையரங்கு, பல்வேறு கண்காட்சி அரங்குகள், இரண்டு வான் ஆய்வகங்கள் முதலியன பி கட்டிடத்தில் இடம்பெற்றுள்ளன
# பெத்லம் தசை அழிவு



**பெத்லம் தசை அழிவு** (*Bethlem myopathy*) என்பது பாலிலா பண்பணு ஆதிக்கத்தால் ஏற்படும் தசைவளக்கேடு ஆகும். இந்நோய் பிறப்பு நிலையில் ஏற்படும் தசைவளக்கேடு என வகைப்படுத்தப்படுகிறது. 1976 ஆம் ஆண்டில் பெத்லம் என்னும் டச்சு மருத்துவர் இதனை முதன் முதலில் கண்டுபிடித்தார். இந்நோய் உளவியல் கோளாறினாலும், கோலாசன் VI எனும் தசைநார் புரதத்தின் வகைகள் COL6A1, COL6A2 மற்றும் COL6A3 போன்றவற்றில் ஏற்படும் திடீர் மரபணு மாற்றத்தாலும் இந்நோய் ஏற்படக்கூடும்.  

## காட்சிப்படுத்துதல்
இந்த நோய் பிறப்பதற்கு முன் கருவிலேயே ஏற்படுகிறது. குழந்தைப்பருவத்தில் வெளிப்படுகிறது. குமரப்பருவத்தில் அதிகரிக்கிறது. நோயின் வளர்ச்சி வேகம் குறைவு. ஆனால் தசை வலுவிழப்பு எல்லா நிலைகளிலும் உணரப்படும். நடப்பதில் சிரமம் ஏற்படுகிறது. ஆரம்ப கால அறிகுறிகள் கோவரின் அடையாளத்தை (தரையில் இருந்து எழுந்திருக்கும் போது தொடைகளை தரையில் அழுத்தி கைகளை தரையில் ஊன்றி மிகுந்த அழுத்தம் கொடுத்து எழுந்திருத்தல்) நடக்கும் பொழுது அவர்கள் பாதம் முழுவதும் தரையில் படிவதில்லை.  

இந்நோய் அதிகரிக்கும் போது கைகள் மற்றும் கால்களின் தசைகள் குறுக்கம் அடைகின்றன. கை விரல்கள் சுருங்கி மடங்கி ஒட்டி இறுகுகின்றன. இந்நோய் இரண்டு லட்சத்தில் ஒருவருக்கு ஏற்படுகிறது. இது யுல்ரிக்/யுல்ரிக் தசை அழிவு நோயிலிருந்து மாறுபடுகிறது. ஊனீர் குருதியானது புரத ஆக்கச்சிதைவு இயக்க ஊக்கியால் தொடர் தசை அழிவு ஏற்படுகிறது. பெத்லம் தசை அழிவு நோய் உள்ளவர்களின் ஆயுட்காலம் சாதாரண மனிதனின் ஆயுட்காலத்தை ஒத்திருக்கிறது.. வாலிபப் பருவத்தில் அவர்களின் இயக்கம் குறைகிறது. தடைபடுகிறது. இந்த தசைஅழிவிற்கு எவ்வித மருத்துவமும் இல்லை. ஆனால் கால்களில் ஏற்படும் குறுக்கத்தை ஓரளவுக்கு சரி செய்வதற்கு குதிகால் நாண் அறுவை சிகிச்சை பயன்படுகிறது. இந்த சிகிச்சையின் போது தசை மற்றும் நாண்களுக்கு அணைப்பு ஆதாரம் கொடுத்து குதிகால் நாணின் நீளம் அதிகரிக்கப்படுகிறது. இந்த சிகிச்சை குழந்தைப் பருவ நோயாளிகளுக்கு பெரும்பாலும் பயனளிக்கிறது. இதன் மூலம் குழந்தைகளின் நடக்கும் வேகத்தை மேம்படுத்த இயலும்.
# Module:Books and Writers

local p = {}  

function p.externallink  

local pframe = :getParent  
local args = pframe.args  

local tname = "Books and Writers" -- name of calling template. Change if template is renamed.  

local id = nil -- author ID  
local name = nil -- display name (default: article title)  
local url = nil  
local tagline = "at *Books and Writers*"  
-- local urlhead = "https://web.archive.org/web/20130704043115/http://www.kirjasto.sci.fi/"  
local urlhead = "https://greencardamom.github.io/BooksAndWriters/"  
local deadurl = "http://www.kirjasto.sci.fi/"  

id = trimArg(args[1]) or trimArg(args.id)  
if not id then  
error("Error in Temple:" .. tname .. " - id missing - please see documentation for Template:" .. tname .. "")  
end  

name = trimArg(args[2]) or trimArg(args.name)  
if not name then  
name = mw.title.getCurrentTitle.text:gsub('%s+%([^%(]-%)$', '') -- Current page name without the final parentheses  
end  

url = "Petri Liukkonen. [" .. urlhead .. id .. ".htm \"" .. name .. "\"]. *Books and Writers* (kirjasto.sci.fi). Archived from [" .. deadurl .. id .. ".htm the original] on 4 July 2013."  

return url  

end  

function trimArg(arg)  

if arg == "" or arg == nil then  
return nil  
else  
return mw.text.trim(arg)  
end  

end  

return p
# புளோரிடா விண்வெளி ஆராய்ச்சி நிறுவனம்

**புளோரிடா விண்வெளி ஆராய்ச்சி நிறுவனம்** *( Florida Space Research Institute)* 1999 ஆம் ஆண்டு புளோரிடாவின் ஆளுநர் மற்றும் சட்டமன்றத்தால் நிறுவப்பட்ட மாநிலம் தழுவிய விண்வெளி ஆராய்ச்சி மையமாகும். கல்வி, அரசு, மற்றும் தனியார் நிறுவனங்கள் இடையே விண்வெளி குறித்த ஒத்துழைப்பை அதிகரிக்கும் முயற்சியாக இந்நிறுவனம் உருவாக்கப்பட்டது. நாசாவின் நூற்றாண்டு நிறைவுவிழா திட்டத்தின் போட்டிகளுடன் புளோரிடா விண்வெளி ஆராய்ச்சி நிறுவனம் நெருங்கிய தொடர்பைக் கொண்டிருந்தது. 2001 ஆம் ஆண்டில் முன்னெடுக்கப்பட்ட மேம்படுத்தப்பட்ட கற்றல் சூழல் என்ற திட்டத்தின் முன்முயற்சியாக, இந்நிறுவனம் கென்னடி விண்வெளி மையத்துடன் ஒரு கூட்டுறவு ஒப்பந்தத்தில் கையெழுத்திட்டது. 2003 ஆம் ஆண்டில் மாணவர்களுக்காக நாசா நடத்திய விண்வெளித்தளம் பொறியியல் வடிவமைப்பு போட்டியில், புளோரிடா விண்வெளி நல்கை கூட்டிணைப்புடன் புளோரிடா விண்வெளி ஆராய்ச்சி நிறுவனமும் இணைந்து நிதியுதவியளித்தது.  

## புளோரிடா விண்வெளி வளர்ச்சிமைய இணைப்பாக்கம்

2006 ஆம் ஆண்டு மே மாதத்தில் இயற்றப்பட்ட புளோரிடா விண்வெளி சட்டத்தின்படி, புளோரிடா விண்வெளி வளர்ச்சி மையத்தை உருவாக்கும் பொருட்டு மேலும் இரண்டு நிறுவனங்களை புளோரிடா சட்டமன்றம் உருவாக்கியது.
# பெய்கிங் கண்காட்சி மையம்



**பெய்கிங் கண்காட்சி மையம்** *(Beijing Exhibition Center)* (எளிய சீனம்: 北京展览馆; பாரம்பரிய சீனம்: 北京展覽館) சீனாவின் பெய்கிங் நகரில் 1954 ஆம் ஆண்டில் அமைக்கப்பட்ட ஒரு விரிவான கண்காட்சி அமைவிடம் ஆகும். 1950 களில் பிரபலமாக இருந்த சீன-சோவியத் கட்டிடக்கலை அமைப்பில் இக்கண்காட்சி மையம் கட்டப்பட்டது . பெய்கிங் கண்காட்சி மையத்தில் முன்று பெரிய கண்காட்சி மண்டபங்களும், அருங்காட்சியகங்களும் இடம்பெற்றுள்ளன .  

1000 இருக்கைகள் கொண்ட ஒரு திரையரங்க மண்டபம் (北京展览馆剧场) இங்கு அமைந்துள்ளது. சீன நாடகங்கள், மேற்கத்திய, சீன இசை நடனங்கள், பாலெட்டு வகை நடனங்கள், இசைக் கச்சேரிகள், ராக் இசை கச்சேரிகள் போன்ற நிகழ்ச்சிகள் இங்கு நிகழ்த்தப்படுகின்றன.
# உயிர்ச்சத்துக் குறைபாடு

<div><div></div></div>  

**உயிர்ச்சத்துக் குறைபாடு** அல்லது **வைட்டமின் குறைபாடு** (*Vitamin Deficiency*) என்பது உயிர்ச்சத்து (வைட்டமின்) ஒன்றின் நீண்டகாலப் பற்றாக்குறையால் ஏற்படக்கூடிய நோய் அல்லது நோய்க்குறியைக் குறிக்கின்றது.  

போதுமான அளவு ஊட்டச்சத்து உள்ளெடுக்கப்படாமை இதற்கான காரணமெனில் இது ஒரு முதன்மைப் பற்றாக்குறையாக வகைப்படுத்தப்படலாம். அதேவேளை அகத்துறிஞ்சல் குறைபாடு (malabsorption) போன்ற அடிப்படைக் கோளாறுகள் காரணமெனில் இது இரண்டாம் நிலைக் குறைபாடு என வகைப்படுத்தலாம்.  

சில சந்தர்ப்பங்களில் உயிர்ச்சத்துக் குறைபாட்டுக் காரணி வளர்சிதைமாற்றத்தில் உள்ள வழுக்களாக இருக்கலாம், எடுத்துக்காட்டாக டிரிப்டோபான் நியாசினாக மாற்றப்படாமை, இது புகைபிடித்தல் மற்றும் மது அருந்துதல் உள்ளிட்ட வாழ்க்கை முறைத் தேர்வுகளின் விளைவாக இருக்கலாம்.  

இதற்கு எடுத்துக்காட்டு உயிர்ச்சத்து ஏ குறைபாடு, ஃபோலேட் குறைபாடு, உயிர்ச்சத்து சி குறைபாடு (ஸ்கர்வி), உயிர்ச்சத்து டி குறைபாடு, உயிர்ச்சத்து ஈ குறைபாடு மற்றும் உயிர்ச்சத்து கே குறைபாடு. ஆங்கிலத்தில் இவற்றின் பெயரீடு ஹைபோவிடமினோஸிஸ் அல்லது ஏவைட்டமினோமோசிஸ் + [உயிர்ச்சத்துக்குரிய ஆங்கில எழுத்து] ஆக இருக்கின்றது. எடுத்துக்காட்டாக, ஹைபோவிடமினோசிஸ் ஏ, ஹைபோவிடமினோசிஸ் சி, ஹைபோவிடமினோசிஸ் டி. உயிர்ச்சத்துக் குறைபாட்டுக்கு மாறானதாக, கொழுப்பில் கரையக்கூடிய உயிர்ச்சத்துகள் உடலில் அதிகமாவதால் ஏற்படும் அறிகுறிகளின் நோய்க்குறியாக உயிர்ச்சத்து மிகைமை (ஹைபேவிடமினோஸிஸ், hypervitaminosis) உள்ளது.  

## வகைகள்

- உயிர்ச்சத்து ஏ, வளர்ச்சி மற்றும் முன்னேற்றம், நோய் எதிர்ப்பாற்றல் முறைமை மற்றும் கண்பார்வை ஆகியவற்றுக்கு முக்கியமானது ஆகும்..
இதன் குறைபாட்டால் பார்வைக்குப் பிரச்சினைகள் ஏற்படலாம்: குறிப்பாக மாலைக்கண், ஜீரோப்தால்மியா மற்றும் கெரடோமலாசியா.  
- தியாமின் (வைட்டமின் B1) குறைபாடு, பெரிபெரி மற்றும் உளவியல் சார்ந்த நோய்க்குறி ஏற்படலாம்.
- ரிபோஃபிளாவின் குறைபாடு (வைட்டமின் B2), அரிபோபிளினொசினஸை ஏற்படுத்துகிறது.
- பெல்லாக்ரா (வைட்டமின் பி 3) பற்றாக்குறை, பெல்லாக்ராவை ஏற்படுத்துகிறது.
- பான்டோதெனிக் அமிலம் (வைட்டமின் B5) குறைபாடு நாள்பட்ட பைரேஷெஷியா ஏற்படுகிறது.
- பயோட்டின் (வைட்டமின் B7) குறைபாடு, வளக் குறையாடு மற்றும் முடி / தோல் வளர்ச்சியைப் பாதிக்கிறது. குறைபாடுள்ள உணவு அல்லது மரபணு காரணிகள் (BTD மரபணு மாற்றங்கள் போன்றவைகளால் இக் குறைபாடு ஏற்படலாம்.
- ஃபோலேட் (வைட்டமின் B9 குறைபாடு, உடல்நலப் பிரச்சினைகளைக் கொண்டது. ஃபோலேட் உடன் சில உணவுகள் அடைக்கப்படுவதால், நரம்பு குழாய் விளைவுகளை திடீரெனக் குறைக்கின்றது. பற்றாக்குறையான உணவு அல்லது மரபணு காரணிகளால் ஏற்படலாம்.
- வைட்டமின் பி 12 (கோபாலமின்) பற்றாக்குறையானது, சிதைந்த இரத்த சோகை, மெகாலோபிளாஸ்டிக் அனீமியா, முதுகெலும்புகளின் மூச்சுக்குழாய் அழற்சி மற்றும் மெதில்மெலொனிக் அசிடிமிய பிற நிலைமைகளுக்கு வழி வகுக்கும்.
- உயிர்ச்சத்து சி -இன் (அஸ்கார்பிக் அமிலம்) குறுகிய காலக் குறைபாடு, பலவீனம், எடை இழப்பு மற்றும் பொது வலிகளை. நீண்டகால குறைபாடு, இணைப்பு திசுவைப் பாதிக்கலாம். நிரந்தர வைட்டமின் சி குறைபாடு ஸ்கர்விக்கு வழிவகுக்கிறது.
- வைட்டமின் டி (கோலால்ஸ்கிஃபெரால்) குறைபாடு, என்புருக்கி நோய்க்குக் காரணமாகும். மேலும் பல சுகாதார பிரச்சனைகளுடன் தொடர்புடையது
- வைட்டமின் ஈ குறைபாடு, நரம்பு மென்படல அமைப்பு மற்றும் செயல்பாட்டில் ஏற்படும் மாற்றங்கள் காரணமாக நரம்புகள் வழியாக மின் தூண்டுதல்களை மோசமான முறையில் செலுத்துவதால் நரம்பு சிக்கல்களை ஏற்படுத்துகிறது.
- வைட்டமின் கே (ஃபைலோகுவினோன் அல்லது மெனாகுவினோன்) குறைபாடு, குருதி உறைதல் மற்றும் எலும்புப்புரை நோய்க்குக் காரணமாகும்.
# Module:WikidataCheck

local p = {}  

function p.wikidatacheck  
local pframe = :getParent  
local config = .args -- the arguments passed BY the template, in the wikitext of the template itself  
local args = pframe.args -- the arguments passed TO the template, in the wikitext that transcludes the template  

local property = config.property  
local value = config.value or ""  
local catbase = config.category  
local namespaces = config.namespaces  
local ok = false -- one-way flag to check if we're in a good namespace  
local ns = mw.title.getCurrentTitle.namespace  
for v in mw.text.gsplit( namespaces, ",", true) do  
if tonumber(v) == ns then  
ok = true  
end  
end  
if not ok then -- not in one of the approved namespaces  
return ""  
end  
local entity = mw.wikibase.getEntityObject  
if not entity then -- no Wikidata item  
return ""  
end  
local claims = entity.claims or {}  
local hasProp = claims[property]  
if not hasProp then -- no claim of that property  
return "" -- bad. Bot needs to add the property  
end  
local propValue = hasProp[1].mainsnak.datavalue.value -- This should eventually iterate over all possible values?  
if value == "" then  
return nil -- Using Wikidata  
elseif propValue == value then  
return "" -- yay!  
else  
return "" -- needs human review :(  
end  
end  

return p
# Module:EditAtWikidata

-- Module to display an icon with a tooltip such as "Edit this at Wikidata".  
-- Icon is linked to the Wikidata entry for the article where this is placed.  
-- This message is only displayed if a local_parameter is not supplied  
-- i.e. when called from a template, it can be coded not to display the message.  
-- The qid of a Wikidata entry can optionally be supplied for testing outside the article.  
-- Usage:  
---
---

local p = {}  

local i18n =  
{  
["message"] = "இதை விக்கித்தரவில் தொகுக்கவும்"  
}  

local function trimToNil(text)  
-- Return trimmed non-empty text, or nil.  
if type(text) == 'string' then  
return text:match('(%S.-)%s*$')  
end  
end  

function p._showMessage(args)  
local local_parm = trimToNil(args[1])  
if local_parm then return "" end  
-- Parameter qid=x specifies the Wikidata ID for the article.  
-- This is not normally used except for testing outside the article.  
local qid = trimToNil(args.qid) or mw.wikibase.getEntityIdForCurrentPage  
if qid and mw.wikibase.entityExists(qid) then  
-- Parameter pid=x uses x as an anchor in the link to the Wikidata entry.  
local anchor = trimToNil(args.pid)  
-- Parameter nbsp replaces the leading space with &nbsp;  
local space = trimToNil(args.nbsp) and "&nbsp;" or " "  
return  
space ..  
""  
end  
return ""  
end  

function p.showMessage  
return p._showMessage(.args)  
end  

return p
# இதய உடலியங்கியல்


**இதய உடலியங்கியல்** அல்லது **இதய உடற்றொழிலியல்** என்பது ஆரோக்கியமான இதயம் ஒன்று எவ்வாறு செயற்படுகின்றது என்பதைப் பற்றிய கல்வியாகும். இதில் குருதியோட்டம், இதயத்தசையின் கட்டமைப்பு, இதய மின்கடத்துகை ஒருங்கியத்தின் செயற்பாடு, இதய வட்டம், இதய வெளியேற்றக்கொள்ளளவு, இவை எவ்வாறு ஒன்றுக்கொன்று தங்கியுள்ளது என்பவை அடங்கும். தொடர்ச்சியான குருதியின் சுற்றோட்டத்திற்கு இதயம் ஒரு பாய்வு எக்கி போன்று தொடர்ச்சியாகச் செயற்படுகின்றது. இதயத்தசையின் விசேட அமைப்பு இதற்கு உதவியாக உள்ளது. மின்கடத்துகை ஒருங்கியத்தில் சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை காரணமாக இதயத்தின் தசைப்பகுதிகளுக்கு மின்னோட்டம் மூலம் சமிக்ஞை அனுப்பப்பட்டு இதயத்தசை சுருங்குகின்றது.
# இந்திய மருத்துவ ஆராய்ச்சி சபை


**இந்திய மருத்துவ ஆய்வு மன்றம்** அல்லது **இந்திய மருத்துவ ஆரய்ச்சி சபை** (*Indian Council of Medical Research - ICMR*) என்பது உயிரியல் மருத்துவ ஆய்விற்கான ஒருங்கிணைப்பு மற்றும் மேம்பாட்டுக்கான உச்சபட்ச அதிகாரம் கொண்ட இந்திய நிறுவனம் ஆகும். இது உலகினுள்ள பழமையான மற்றும் மிகப்பெரிய மருத்துவ ஆராய்ச்சிக் குழுக்களில் ஒன்றாகும். இந்த சபைக்கு தேவையான நிதியை இந்திய அரசின் சுகாதாரம் மற்றும் குடும்ப நலத்துறை அமைச்சகம் (இந்தியா)சுகாதாரம் மற்றும் குடும்பநலத்துறை அமைச்சகம் வழங்குகிறது.  

## வரலாறு
1911 ஆம் ஆண்டில், இந்திய அரசால் இந்திய ஆராய்ச்சி நிதி சங்கம் (ஐஆர்ஏஏ) என்ற அமைப்பு நாட்டின் மருத்துவ ஆராய்ச்சியினை ஒருங்கிணைப்பதற்கான குறிப்பிட்ட நோக்கத்துடன் ஏற்படுத்தப்பட்டது. இந்திய விடுதலைக்குப் பிறகு, இந்த அமைப்பில் பல முக்கிய மாற்றங்கள் செய்யப்பட்டன. 1949 ஆம் ஆண்டில், இந்திய மருத்துவ ஆராய்ச்சி சபையாக (ஐ.சி.எம்.ஆர்) மாற்றியமைக்கப்பட்டது.  

## நிர்வாகக் குழு
சபையின் நிர்வாகக் குழு மத்திய சுகாதார அமைச்சகத்தால் நிர்வகிக்கப்படுகிறது. இந்த சபையில் உயிர்மருத்துவத் துறைகளில் நிபுணத்துவம் கொண்டவர்கள் உள்ளனர். எனவே தேவையானபோது அறிவியல் மற்றும் தொழில்நுட்ப விஷயங்களில் உதவுகிறது. இந்தச் சபையின் வழிகாட்டுதலில் கீழ்க்கண்ட குழுக்கள் போன்றவை உள்ளன:  

1. அறிவியல் ஆலோசனை குழுக்கள்
1. அறிவியல் ஆலோசனைக் குழுக்கள்
1. நிபுணர் குழுக்கள்
1. பணிக்குழுக்கள்
1. திசைமாற்றக் குழுக்கள்

இது கவுன்சிலின் பல்வேறு ஆராய்ச்சி நடவடிக்கைகளை மதிப்பீடு செய்து கண்காணிக்கும் பணியினை மேற்கொள்கிறது.  

## செயல்பாடுகள்
விரிவான ஆராய்ச்சி மையங்கள், மேம்பட்ட ஆராய்ச்சிக்கான மையங்கள், சிறப்பான உள்கட்டமைப்பு வசதிகள் போன்றவற்றை, மருத்துவ கல்லூரிகள், பல்கலைக்கழகங்கள் மற்றும்பிற ஐ.சி.எம்.ஆர் அல்லாத பிற ஆராய்ச்சி நிறுவனங்கள் ஆகியவற்றில் உருவாக்கப்பட்டு உள்ளன.  

மேலும் இந்த சபையின் நிதி உதவியின் மூலமாக தெளிவாக வரையறுக்கப்பட்ட இலக்குகளுடன், குறிப்பிட்ட கால இடைவெளிகளுடன், தரப்படுத்தப்பட்ட மற்றும் சீரான ஆய்வுகள் மேர்கொள்ளப்படுகின்றன. ஐ.சி.எம்.ஆர் அல்லாத ஆராய்ச்சி நிறுவனங்கள், மருத்துவ கல்லூரிகள் மற்றும் பல்கலைக்கழகங்களில் உள்ள பல்வேறு விஞ்ஞானிகளிடமிருந்து பெறப்பட்ட மானிய-உதவி விண்ணப்பங்களின் அடிப்படையில் வெளிப்படையாக முடிவு எடுக்கப்பட்டு ஆராய்ச்சி மேற்கொள்ளப்படுகிறது. பல் மருத்துவ நிறுவனம், தில்லி மற்றும் NCRM ஆகியவற்றிற்கும் மற்ற நிறுவனங்களுடனும் கூட்டு ஆராய்ச்சி திட்டங்களில் ஈடுபட்டு வருகின்றன.
# சுற்றுச்சூழல் பிரமிடு



**சுற்றுச்சூழல் நாற்கூம்பு** அல்லது **சுற்றுச்சூழல் பிரமிடு** (*ecological pyramid*) என்பது கொடுக்கப்பட்ட சுற்றுச் சூழலில் ஒவ்வொரு சூழ்நிலை மண்டல மட்டத்திலும் உயிரினத்தொகுதி (பயோமாஸ்) அல்லது உயிர் உற்பத்தித் திறனைக் காட்டுவதற்காக வடிவமைக்கப்பட்ட ஒரு வரைகலை அமைப்பு ஆகும். இது சூழ்நிலை மண்டல பிரமிடு, எல்டோனியன் பிரமிடு, ஆற்றல் பிரமிடு, அல்லது சில நேரங்களில் உணவு பிரமிடு (trophic pyramid, eltonian pyramid, energy pyramid, food pyramid) எனவும் அழைக்கப்படுகிறது.  

உயிரினத்தொகுதி பிரமிடுகள் எத்தனை உயிரினங்கள் (ஒரு உயிரினத்தில் வாழும் உயிரினம் அல்லது உயிரினத்தின் அளவு) ஒவ்வொரு சூழ்நிலை மண்டல மட்டத்திலும் உள்ளன என்பதைக் குறிப்பிடுகின்றன. ”உற்பத்தித்திறன் பிரமிடுகள்” உயிரியலில் உற்பத்தி அல்லது உற்பத்தி அளவைக் காட்டுகின்றன. ஒவ்வொரு சூழ்நிலை மண்டலத்திலும் உயிரினங்களின் எண்ணிக்கையைக் காட்டும் ”எண் பிரமிடுகளும்” உள்ளன. பிரமிடுகள்  நேராக, (எ.கா புல்வெளி சுற்றுச்சூழல்), தலைகீழாக (ஒட்டுண்ணி சூழல் அமைப்பு) அல்லது டம்பல் வடிவில் (வன சுற்றுச்சூழல்) இருக்கலாம்.  

ஆற்றல் பிரமிடுகள் கீழே உற்பத்தியாளர்களிலிருந்து (தாவரங்கள் போன்றவை) தொடங்கி, பல்வேறு மண்டல அமைப்புகள் (தாவரங்களைச் சாப்பிடுகின்ற தாவர உண்ணிகள், பின்னர் தாவர உண்ணிகளைச் சாப்பிடும் விலங்கு உண்ணிகள், பின்னர் அந்த விலங்கு உண்ணிகளைச் சாப்பிடும் இரண்டாம் நிலை விலங்கு உண்ணிகள் போன்றவை) வழியாகத் தொடர்கின்றன.  

பிரமிடுகளில் உயர்ந்த நிலையில் உள்ள உயிரிகள் உணவுச் சங்கிலியில் முக்கியப் பங்கு வகிப்பார்கள்.
# டென்ச்சு மீன்


**டென்ச்சு** (*tench*) அல்லது **மருத்துவ மீன்** (*doctor fish* அல்லது *தின்கா தின்கா*) என்றழைக்கப்படும் நன்னீர் மற்றும் உவர் நீர்-வாழ் மீன்கள் பொதுவாக யூரேசியா கண்டம் முழுவதிலும் காணப்படுகின்ற *சைப்ரினிடே* குடும்பத்தைச் சார்ந்த மீன்வகையாகும். இவ்வகை மீன்கள் மேற்கு ஐரோப்பாவிலுள்ள பிரித்தானியத் தீவுகள் முதல் கிழக்கு ஆசியாவிலுள்ள ஒபு மற்றும் ஏநிசை ஆறுகள் வரை பரவலாகக் காணப்படுகின்றன. இது பைக்கால் ஏரியிலும் காணப்படுகிறது. இம்மீன்கள் பொதுவாக மெல்ல ஓடும் நன்னீர் ஓடைகளிலும், குறிப்பாக ஏரிகள் மற்றும் தாழ்நில ஆறுகளிலும் வாழ்கின்றன.  

## வாழிடச் சூழல்
டென்ச்சு மீன்கள் களிமண் கலந்த, ஏராளமானத் தாவரங்களைத் தன்னகத்தே கொண்ட தேங்கிய நீர்நிலைகளில் மிக அதிக அளவில் வாழ்கின்றன. இவ்வகை மீன் இனம் தெளிந்த நீர்நிலைகளில் அரிதாகவே காணப்படுகின்றன. வேகமாகப் பாய்ந்து செல்லும் நீரோடைகளில் இவை காணப்படுவதில்லை. கெண்டை மீன்கள் வாழ முடியாத சூழல் நிலவும், இவ்வகை மீன்கள் தாக்குப் பிடித்து வாழ்கின்றன.  

இம்மீன்கள் பெரும்பாலும் இரவில் இரை தேடும் அசைவப் பிராணிகளாகும். தாவரங்கள் நிறைந்த நீர்நிலைகளின் அடியில் வாழ்கின்ற சிரோநோமிட்சு, நத்தைகள் மற்றும் மட்டிகள் ஆகிய உயிரினங்களை உணவாக உட்கொள்கின்றன. இவை வழக்கமாக ஆழமற்ற நீர்நிலைகளில் வளரும் நீர்த்தாவரங்களின் மீது ஒட்டிக் கொள்ளுமாறு பச்சை நிற முட்டைகளை இட்டு இனப்பெருக்கம் செய்கின்றன. மீன்குஞ்சுகள் விரைவான வளர்ச்சி பெற்று ஓராண்டிற்குள் 0.11கி.கி. எடையினைப் பெற்றுவிடுகின்றன.  

## உருவ அமைப்பு
டென்ச்சு மீன் கட்டுக்கோப்பான, கெண்டை மீனைப் போன்ற உடல் வடிவத்தையும் மேற்புறத்தில் அடர் ஆலிவு நிறத் தோலும் கீழ் பகுதியில் பொன்னிறத் தோலும் கொண்டிருக்கிறது. இதன் வால் துடுப்பானது சதுரமாகவும் மற்றத் துடுப்புகள் வளைவான வடிவத்துடனும் காணப்படுகின்றன. இதன் வாய்ப் பகுதி குறுகலாகவும் அதன் இருபுறமும் சிறிய தொடுவுணர் நீட்சிகளும் உள்ளன. இந்த மீனின் மாதிரிகள் மிகச் சிறியதாக இருந்த போதிலும் இது 70செ.மீ நீளம் வரை வளரக் கூடிய்தாகும். 2001ஆம் ஆண்டு இங்கிலாந்தில் பிடிக்கப்பட்ட ஒரு டென்ச்சு மீன் 15 பவுண்டு 3 அவுன்சு (6.89 கி.கி.) எடையுடன் இருந்தது. இம்மீன் சிறிய சிவந்த ஆரஞ்சு நிறக் கண்களைக் கொண்டுள்ளது. ஆண் மீன்களுடன் ஒப்பிடும்போது பெண் மீன்கள் வெளிப்புறம் குவிந்த உடல் தோற்றம் கொண்டவையாக உள்ளன. ஆண் மீன்கள் தடித்த தட்டையான கீழ்ப்புறத் துடுப்புகளைக் கொண்டுள்ளன. பொதுவாக இவ்வகையில் ஆண்மீன்கள் பெண்மீன்களைக் காட்டிலும் உருவத்தில் சிறியவை. ஆண்மீன்களின் கீழ்த் துடுப்புகள் நன்கு வளைந்த வடிவத்துடனும் அத்துடுப்புகளின் அடிப் பகுதியில் குறிப்பிடத்தக்க அளவில் தசைகளையும் கொண்டுள்ளன. இந்த தசைகள் பெண்மீன்களிடம் காணப்படுவதில்லை.  
இம்மீன்கள் ஈல்மீனைப் போன்று வழவழப்பான தடித்த தோலை கொண்டுள்ளன. நோயுற்ற பிற மீன்கள் இம்மீனை உரசுகின்றபோது குணமடைகின்றன என நாட்டுப்புறக் கதை ஒன்று கூறுகிறது.
# சங்க கால நாணயங்கள் மற்றும் அளவைகள்

**சங்க கால நாணயங்கள் மற்றும் அளவைகள்** என்பது சங்க காலத்தில் பயன்படுத்திய காசுகள் நமக்கு மிகுதியும் கிடைக்காமையால் , அவற்றின் உருவம், அளவு, எடை, உலோகம், என்பனவற்றை பற்றி அதிகம் தெரிய வாய்ப்பில்லை. ஆயினும்,அகஸ்டஸ் மற்றும் அவரை அடுத்த பேரரசர்கள் காலத்து ரோமானிய நாணயங்களை தமிழர் அறிந்தும் பயன்படுத்தியும் வந்தனர்.”வெளி நாட்டு வாணிபத்திற்கு உலோக காசுகள் பயன்பட்டன.”  

மிகச் சிறிய உருவில் காணம் என்பது ஒரு பொற்காசு “தகடூரெறிந்த பெருஞ்சேரல் இரும்பொறை அரிசிற் கிழாருக்கு நூறாயிரம் பொற்காசுகளும் சேர நாட்டு அரசுரிமையும் அளித்தார்.  

காசு என்று ஒரு நாணயம் இருந்தது. இது வேப்பம் பழத்தின் அளவிலும், தாமரை மொட்டின் உருவிலும் ,அமைந்தது. இக்கட்டி தங்க மணிகளைக் கோர்த்து மாலையாக மகளிர் கழுத்தில் அணிந்தனர்.  

ஆயிரம், நூறாயிரம் ,பத்து பத்து இலட்சம் கோடி என்றனர் பழந்தமிழர். அடியாருக்கு நல்லார் பல்லம் என்னும் சொல்லை ஆள்கின்றார்.  

சங்க காலத்தில் பின்னங்கள் பற்றி மக்கள் அறிந்திருந்தனர்  

- முக்கால் : 3/4

- அரை : 1/2

- கால் : 1/4

- அரைக்கால் : 1/8

- வீசம் : 1/16

- காணி : 1/64

- முந்திரி : 1/256

காணி மற்றும் முந்திரி ஆகிய இரு பின்னங்களும் நாலடியாரின் காணக்கிடைக்கின்றது. .தமிழர் பூஜ்ஜியத்தை “பாழ்”என்றனர்.  

**நில அளவைகள்**  

மா, வேலி என்பவை பண்டைத் தமிழர் அரிந்த நில அளவைகள்.  

- 100 குழி : 1மா

- 20 மா : 1 வேலி

- 1 குழி : 10 சதுர அடி

நிலத்தில் இருந்து வந்த தானியத்தை அம்பணத்தால் அளந்தனர். பதிற்று பத்து உரைக்காரர் அம்பணத்தை மரக்கால் என்பார் ( மரக்கால் = நான்கு பட்டணம் படி ). ஒரு உலக்கு அல்லது இரொ ஆழக்கு . ஒரு நாழி என்பது சிறிய அளவை . அதே நேரம் நாழிகை என்பது ஒரு கால அளவு.  

**முகத்தல் அளவை**  

தூணி, பதக்கு என்பவை முகத்தல் அளவை. இவைக் கொண்டு தானியங்களை அளந்தனர்.  

- 1 தூணி : 4 மரக்கால்

- 1 பதக்கு : 2 மரக்கால்

- 1 மரக்கால் : 1 அம்பணம்

- 1 மரக்கால் (அ ) அம்பணம் : 32 ஆழாக்கு

சங்க தமிழர் நீட்டல் அளவை முறையும் அறிந்திருந்தனர். அவர்கள் அறிந்த மிகச் சிறு நீட்டல் அளவை ஒரு அணு.அதற்கான வாய்பாடு  

**நீட்டல் அளவை**  

- 8 அணு : 1தேர்த்து

- 8 தேர்த்து : 1இம்மி

- 8 இம்மி : 1 எள்

- 8 எள் : 1 நெல்

- 8 நெல் : ஒரு பெருவிரல் ( சராசரி )

- 28 பெருவிரல் : ஒரு முழம்

தேர்த்து என்பது ஒரு மயிரிழை. இம்மி ஒரு மிகச் சிறு தானியம் . எள் , நெல் என்பவை தானியங்கள் . முழம் என்பது இரண்டு சாண் : அணு யாவற்றிலும் மிகச் சிறு பொருள்.  

**மேற்கோள்கள்**
# பியேர் உலூயிசு மவுபெர்திசு



**பியேர் உலூயிசு மொரியூ தெ மவுபெர்திசு** *(Pierre Louis Moreau de Maupertuis)* (; 1698 - 27 ஜூலை 1759) இவர் பிரெஞ்சு நாட்டுக் கணிதவியலாளரும் மெய்யியலாளரும் எழுத்தாளரும் ஆவார். இவர் அறிவியல் கல்விக்கழகத்தின் இயக்குநராகவும் மாமனர் பிரெடெரிக்கின் அழைப்பின் பேரில் பிரசிய அறிவியல் கல்விக்கழகத்தின் முதல் தலைவராகவும் இருந்துள்ளார்.  

இவர் புவியின் உருவளவைத் தீர்மானிக்க இலாப்லாந்து தேட்டத்தில் ஈடுபட்டுள்ளார்.இவர் தான் சிறுமச் செயல்பாட்டு நெறிமுறையைக் கண்டுபிடித்ததாகக் கூறப்படுகிறது; இதன் ஒருவகை மவுபெர்திசு நெறிமுறை எனப்படுகிறது; இந்நெறிமுறை ஓர் இயற்பியல் அமைப்பு பின்பற்றும் பாதையின் தொகுமச் சமன்பாட்டைக் குறிக்கும். இயற்கை வரலாற்றில் இவரது ஆய்வு புத்தறிவியல் வியப்பு மிக்கதாக உள்ளது. அதில் இவர் மரபுபேறு பற்றியும் உயிர்வாழ்தலுக்கான போராட்டம் பற்றியும் விவரித்துள்ளார்.  

## வாழ்க்கை

## முதன்மைப் பணிகள்

- ''Figure of the Earth determined by observations ordered by the French King at the Polar Circle (1738), link from HathiTrust
- *Réflexions philosophiques sur l'origine des langues et la signification des mots*, (1740), read online .
- *Discours sur la parallaxe de la lune* (1741)
- *Discours sur la figure des astres* (1742)
- *Eléments de la géographie* (1742)
- *Lettre sur la comète de 1742* (1742)
- Accord de différentes loix de la nature qui avoient jusqu’ici paru incompatibles (1744, English translation)
- *Vénus physique* (1745)
- *Astronomie nautique* (1745 and 1746)
- Les loix du mouvement et du repos déduites d'un principe metaphysique (1746, English translation)
- *Essai de philosophie morale* (1749).
- *Essai de Cosmologie* (1750).

### தகைமைகள்
- நிலாவின் மவுபெர்திசு குழிப்பள்ளமும் [3281 மவுபெர்திசு குறுங்கோளும் இவரது நினைவாகப் பெயரிடப்பட்டுள்ளன.
# ஸ்டார்பக்ஸ்

**ஸ்டார்பக்ஸ் கார்பொரேசன்** என்பது அமெரிக்க நாட்டின் குளம்பி (காபி) நிறுவனம் ஆகும். இந்தப் பெருங்குழுமம் உலகத்தில் பரவலாக தன் கிளை அமைப்புகளைக் கொண்டு இயங்கும் சங்கிலித் தொடர் வணிக நிறுவனம் ஆகும். சூடான குளம்பி, குளிர்ந்த குளம்பி,  பனிக் குழைவு, பிசுக்கட்கள் போன்ற தின்பண்டங்களையும் விற்பனை செய்கின்றது.  

1971இல் ஜெர்ரி பால்ட்வின்  செவ் சிகிள், கார்டன் போவ்கர்  ஆகிய சான் பிரான்சிசுகோ பல்கலைக்கழக மாணவர்கள் மூன்று பேர் கூட்டாகச் சேர்ந்து இந்தக் குழுமத்தைத் தொடங்கினார்கள்.  

இதன் முதன்மைச் செயல் அதிகாரியாக ஏப்பிரல் 2017 முதல் கெவின் ஜான்சன் என்பவர் பொறுப்பேற்றுள்ளார். சியாட்டிலில் உள்ள பைக் பிளேஸ் என்ற பகுதியில் முதலில் தொடங்கிய ஸ்டார்பக்ஸ் குளம்பிக் கடையைச் சுற்றுலாப் பயணிகள் பார்த்துச் செல்கிறார்கள். ஸ்டார்பக்ஸ் நிறுவனத்துக்கு உலகம் பூராவும் 25000க்கு மேல் கிளைகள் உள்ளன.
# நெரிவு (சுடுகலன்)



சுடுகலங்களில், **நெரிவு / நெரிப்பு ***(ஆங்கிலம்: choke, ச்சோக்)* என்பது, ஒரு சிதறுதுமுக்கியின் குழலுடைய சன்னவாய் முனையில் உள்ள ஓர் கூம்பு வடிவ இடுக்கு / குறுக்கம் ஆகும். நவீன சிதறுதுமுக்கிகளின் செயல்திறனை மேம்படுத்த கிட்டத்தட்ட எப்போதுமே நெரிவுகள் பயன்படுத்தப்படுகிறது. நெரிவை பயன்படுத்துவதன் நோக்கம் என்னவென்றால், மேம்பட்ட வீச்செல்லை மற்றும் துல்லியத்தை அடைய, குண்டின் பரவலை நெறிப்படுத்துவதே ஆகும். குறிப்பிட்ட பயன்பாடுகளுக்கு, திருகி-பொறுத்தவல்ல நெரிவுகளும் உள்ளன; கழற்றி மாற்றப்படும் தனிப்பாகமாக் இல்லாமல், குழலில் ஒருங்கிணைத்த வாறும் கூட சிதறுதுமுக்கியில் நெரிவுகள் உள்ளன.  

உற்பத்தியின் போதே, குழலின் முனையை நசுக்கி, குழலோடு ஒருங்கிணைந்த பாகமாக,  
(நிரந்தரமான) நெரிவுகள் ஏற்படுத்தப்படும்; அல்லது ஒரு கழற்றி-மாற்றத்தக்க நெரிவுக்குழலை துப்பாக்கியின் முனையில் பொறுத்துவதற்கு ஏதுவாக, குழலின் முனையில் (உட்பக்கமாக) மரை வார்க்கப்படும்.
# பிரீத்தி சீனிவாசன்

**பிரீத்தி சீனிவாசன்** (Preethi Srinivasan பிறப்பு 1979) 19 வயதுக்குட்பட்ட தமிழகப் பெண்கள் துடுப்பாட்ட அணியின் தலைவி ஆவார்.1997 ஆம் ஆண்டில் தனது 17ஆவது வயதில் தேசிய வாகையாளர் தொடரின் போதும் மாநில அணியின் தலைவியாக இருந்தார். ஒரு விபத்தில் இருந்து மீண்ட பின்னர், இவர் *சோல்ஃப்ரீ* என்ற ஒரு அறக்கட்டளையை நிறுவினார், இது ஆபத்தான முதுகெலும்புக் காயங்களால் பாதிக்கப்பட்டவர்களை மீட்டெடுப்பது, மறுவாழ்வு அளிப்பது போன்ற பணிகளில் ஈடுபட்டது.மேலும், இந்திய இளைஞர்களிடையே விபத்தில் இருந்து பாதுகாப்பு குறித்த விழிப்புணர்வை பரப்புகிறது.  

## கல்வி மற்றும் ஆரம்பகால வாழ்க்கை
பிரீத்தி 1997 ஆம் ஆண்டில் அமெரிக்காவின் பென்சில்வேனியா , அப்பர் மெரியன் ஏரியா உயர்நிலைப் பள்ளியில் பட்டம் பெற்றார்.  தனது தந்தையின் வேலை காரணமாக, பிரீத்தி வெவ்வேறு கலாச்சாரங்கள் / மரபுகளைப் பற்றி அறிந்து கொள்வதற்கும் வாய்ப்பு கிடைத்தது.  

விபத்துக்குப் பிறகு, சென்னைப் பல்கலைக்கழகத்தில் மருத்துவ சமூகவியலில் இளங்கலைப் பட்டம் பெற்றார். இவர் இசை, கலை, திரைப்படங்கள் மற்றும் இலக்கியம் ஆகியவற்றிலும் ஆர்வம் கொண்டவர்.  

## அங்கீகாரம்

- விஜய் டிவியின் "சிகரம் தொட்ட பெண்கள் - *ரே ஆஃப் ஹோப்* விருது
- ரெயின்ட்ராப்ஸின் "2014 ஆம் ஆண்டின் பெண் சாதனையாளர்" விருது
- ஃபெமினா "பெண் சக்தி" விருது 2014 ஆம் ஆண்டிற்கான தமிழ்நாட்டின் மிகவும் செல்வாக்கு மிக்க முதல் 10 பெண்களுக்கு வழங்கப்பட்டது
- திறன் விருது 2014.
- சமூகப் பணிகளில் சிறந்து விளங்கியதற்காக சுதேசி பத்திரிகையின் "துருவ விருது"
- மாற்றத்தின் முகவர் "2014-15 ஆம் ஆண்டிற்கான மாவட்ட ரோட்டராக்ட் கவுன்சிலின் விருது
- தமிழக முதல்வரின் கல்பனா சாவ்லா விருது
# ஆம்பர்கு


**ஆம்பர்கு** (<span>/<span><span title="/ˈ/ primary stress follows">ˈ</span><span title="'h' in 'hi'">h</span><span title="/æ/ short 'a' in 'bad'">æ</span><span title="'m' in 'my'">எம்</span><span title="'b' in 'buy'">பி</span><span title="/ɜːr/ 'ur' in 'fur'">ɜːr</span><span title="'g' in 'guy'">ɡ</span></span>/</span>; , உள்ளூர் உச்சரிப்பு ; நேதர்துவித்து மொழி *Hamborg* ), ஆம்பர்கு, செர்மனியின் இரண்டாவது பெரிய நகரமாகும். இதன் மக்கள் தொகை 1.7 மில்லியன்.  

தொடர் வெள்ளம், ஆம்பர்கின் பெருந்தீ, இராணுவ மோதல்கள் மற்றும் இரண்டாம் உலகப்போரின் குண்டுத் தாக்குதல்களால் மீண்டும் மீண்டும் அழிக்கப்பட்டு வந்த இந்நகரம் , ஒவ்வொரு பேரழிவுக்கு பிறகும் மீண்டு வந்தது.  

செக் குடியரசி<nowiki/>ல் உருவாகி ஜெர்மனி வழியாகப் பாயும் எல்பி ஆற்றில் ஆம்பர்கு ஒரு முக்கிய துறைமுகமாகும். ஏர்பஸ், யுனிலிவர் போன்ற நிறுவனங்களின்  ஊடகங்கள், தளவாடங்கள் மற்றும் தொழில்துறை மையமாகவும் விளங்குகிறது. ஆம்பர்கு, பல நூற்றாண்டுகளாக முக்கிய நிதி மையமாகவும்,செர்மனியின் பழமையான பங்குச்சந்தையாகவும்,  உலகின் இரண்டாவது பழமையான வங்கியான பெரென்பெர்க் வங்கியுள்ள நகரமாகவும் உள்ளது.
# மக்கா ரஃபீக் அஹமது


**மக்கா ரஃபீக் அஹமது** ஓர் தமிழக தொழிலதிபர். இவர் 2011-ம் ஆண்டில் பத்மசிறீ விருது பெற்றார்.  

## சமூக பங்களிப்பு
இவரது தோல் பதனிடுதல் மற்றும் தோல் பொருட்கள் தயாரிப்பு நிறுவனம் வேலூர் மாவட்டத்தில் குறிப்பிடதக்க வேலை வாய்ப்பை வழங்கி வருகிறது. ஏழை மாணவர்களுக்கு கல்வி உதவித்தொகை மற்றும் மருத்துவ உதவிகளை செய்துவருகிறது.  

## விருதுகள்
மக்கா ரஃபீக் அஹம்து 2011ம் ஆண்டில் பத்மசிறீ விருது வழங்கி கௌரவிக்கப்பட்டார்.
# 2028 கோடைக்கால ஒலிம்பிக் விளையாட்டுப் போட்டிகள்



**2028 கோடைக்கால ஒலிம்பிக் விளையாட்டுப் போட்டிகள்** (*Games of the XXXIV Olympiad*), அதிகாரப்பூர்வமாக 34ஆவது ஒலிம்பியாட்டின் விளையாட்டுகள் பல்துறை விளையாட்டுப் போட்டிகளை நடத்துவதற்கான ஏலம் 2019ஆம் ஆண்டில் தொடங்கியது. வெற்றி முடிவுகள் 2021ஆம் ஆண்டில் அறிவிக்கப்பட்டன.  
## விளையாட்டுப் போட்டி வகைகள்
2028 ஒலிம்பிக் விளையாட்டுப் போட்டிகளில் ஆடவர் & மகளிர் உள்ளிட்ட 36 வகையான விளையாட்டுக்களில் 350 போட்டிகள் நடைபெற உள்ளது.  

## போட்டி நாள்கள்
2028 ஒலிம்பிக் போட்டிகள் துவக்க விழா மற்றும் நிறைவு விழாவுடன் மொத்தம் 17 நாட்கள் நடைபெறுகிறது.  
- துவக்கம் 14 சூலை 2028
- நிறைவு 30 சூலை 2028
## போட்டிகள் நடைபெறும் இடங்கள்
1. லாஸ் ஏஞ்சலஸ் நினைவு கொலோசியம் - லாஸ் ஏஞ்சலஸ், பெருநகரப் பகுதி
1. சோபி விளையாட்டரங்கம் - இங்கிள்வுட், லாஸ் ஏஞ்சலஸ் பெருநகரப் பகுதி
1. ஃபேர்பிளக்ஸ் - பொமோனா, பெருநகரப் பகுதி
## சிறப்பு
1900ஆம் ஆண்டிற்கு பிறகு இந்த ஒலிம்பிக் விளையாட்டுப் போட்டிகளில் முதன்முறையாக 2028 கோடைக்கால ஒலிம்பிக் துடுப்பாட்டப் போட்டிகள் நடைபெறுகிறது
# பட்டானி குண்டுவெடிப்பு 2017


தாய்லாந்து நாட்டின் *பட்டானி* நகரில் மே 9, 2017 அன்று *பெருங்கடையில்* (Supermarket) நடந்த வெடிகுண்டுத் தாக்குதலில் 80 பேர் காயமடைந்தனர். காயமடைந்த சிலருக்கு உடனடி மருத்துவ சேவை அளிக்கப்பட்டது. அதிக அளவு காயமடைந்த 12 பேர் மருத்துவமனையில் அனுமதிக்கப்பட்டனர்.  
## தாக்குதல்
உள்ளூர் நேரப்படி பிறபகல் 02:30 மணியளவில் தாக்குதல் நடத்தப்பட்டது. முதல் குண்டு வெடித்த 10 நிமிட இடைவெளிக்குப் பின்னர் இரண்டாவது குண்டு வெடித்தது. 1 ஆகஸ்ட் 2005 மற்றும் 11 மார்ச்சு 2012 ஆகிய நாட்களில் முன்னரே இப்பெருங்கடையில் குண்டுவெடிப்பு நிகழ்ந்துள்ளது. இரண்டு குண்டு வெடிப்புகளுக்கும் வாகனங்கள் பயன்படுத்தப்பட்டது. 100 கிலோகிராம் எடையுள்ள அம்மோனியம் நைட்ரேட் மற்றும் பெட்ரோல் ஆகியன இக்குண்டு வெடிப்பிற்குப் பயன்படுத்தப்பட்டன.  

## சந்தேக தாக்குதல்தாரிகள்
இக்குண்டுவெடிப்பிற்காக இஸ்லாமிய பிரிவினைவாதிகள் சந்தேகிக்கப்படுகின்றனர். ஆறு நபர்களைக் கொண்ட மூன்று குழுக்கள் இந்த நாசவேலையில் ஈடுபட்டிருக்கலாம் என தாய்லாந்து காவல்துறையினர் நம்புகின்றனர். இதைத் தொடர்ந்து மிகப்பெரிய தேடுதல் வேட்டை நடத்தப்பட்டது. இதில் நான்கு சந்தேக நபர்கள் அடையாளம் காணப்பட்டனர்.
# ஓமைரா சஞ்சேஸ்


**ஒமைரா சஞ்சேஸ்** (Omayra Sánchez Garzón, ஆகத்து 28,1972-நவம்பர் 16,1985) என்பவர் 1985 இல் கொலம்பியா ஆர்மிரோவில் ஏற்பட்ட எரிமலை விபத்தில் இறந்து போன பதின்முன்று அகவை சிறுமி ஆவாள்.  

நேவடோ டெல்  ரூயிஸ் என்ற எரிமலையில் 23000 பேர் மாண்டு போனார்கள். இந்த எரிமலையினால் ஏற்பட்ட இடிபாடுகளுக்கிடையே சேறும் சகதியும் தண்ணிரும் நிறைந்த அவலச் சூழ்நிலையில், உற்றார் உறவினர்களின் பிணங்களுக்கிடையே மூன்று நாள்கள் சிக்கித் தவித்த பெண் ஓமைரா சஞ்சேஸ் ஆவார்.  

உயிர் இழக்கும் தறுவாயிலும் கடைசி நிமிடம் வரை நம்பிக்கையுடனும் உறுதியுடனும் இருந்ததாக நேரில் பார்த்த மீட்புப் பணியில் ஈடுபட்டவர்களும் பத்திரிகையாளர்களும் கூறினார்கள். இதிலிருந்து மீண்டு பள்ளிக்குப் போய் தேர்வுகள் எழுதி வெற்றி பெறுவதாகவும் நம்பிக்கை இழக்காமல் பேசினாள் ஓமைரா சஞ்செஸ்.  

பிராங்க் போர்னியர் என்ற நிழற்படக்காரர் அந்த துன்பச் சூழலில் அப்பெண்ணைப் படம் பிடித்து அவள் இறந்து சில மாதங்கள் கழித்து  
பத்திரிகைகளில் வெளியிட்டார். அந்த நிழற்படம் 1986 இல் உலகில் சிறந்த நிழற் படம் எனக் கருதப்பட்டது.  

## மேற்கோள்
# சங்குராம்


1907 ஆம் ஆண்டு முதல் 1976 ஆம் ஆண்டு வரை வாழ்ந்த சௌராஷ்டிர **கவிஞர் சங்குராம்** மதுரையில் பிறந்த கவிஞராவார், விப்ரபந்து கு. வெ. பத்மநாபய்யரின் சீடரான இவர் தமிழின் இலக்கிய இலக்கண நயத்தைச் சௌராஷ்டிர மொழியிலும் கொண்டுவரமுடியும் என்று எண்ணி அதனடிப்படையில் தமிழில் உள்ள சீர், தளை, அடி, தொடை ஆகியவை சிறிதும் மாறுபடாமல் சௌராஷ்டிர மொழியில் முதன்முதலில் திருக்குறளை மொழிபெயர்த்தார்.  

சௌராஷ்டிர திருக்குறளை, மதுரை சித்தாச்ரமம், 1993ஆம் ஆண்டு பதிப்பித்துள்ளது.  

## படைப்புகள்

சமஸ்கிருதத்திலும் தமிழிலும் தேர்ந்த இவர், மதுரையில் இயங்கிவரும் சித்தாச்சிரமத்தில் நீதி கற்பிக்கும் ஆசிரியராகப் பணியாற்றியுள்ளார். தமிழிலும் சௌராஷ்ட்ர ஒலி வடிவத்தைத் தமிழில் கொண்டும் பல நூல்கள் இயற்றியுள்ளார்.  

- ஸ்ரீ நிவாசப் பெருமாள் கோவில் தல வரலாறு,
- ஸ்ரீ ஸ்ரீ நிவாஸ சதகம்,
- ஞானாமிர்த கீதம்,
- சித்தாச்ரமப் பிரபாவம் மற்றும்
- *ஸ்ரீ த்வின* (திருக்குறள் மொழிபெயர்ப்பு) ஆகியன இவரின் குறிப்பிடத்தகுந்த படைப்புகளாகும்.

திருக்குறள் பாயிரத்தை மட்டும் முதலில் சௌராஷ்டிர மொழியில் மொழிபெயர்த்து.பின், சித்தாச்சிரம நரஹரி என்பாரின் வேண்டுகோளுக்கிணங்க திருக்குறள் முழுவதையும் சௌராஷ்ட்ரத்தில் மொழிபெயர்த்தார். திருக்குறள் போலவே ஈரடி வெண்பா யாப்பில் கொஞ்சம் கூட சொற்சுவை, பொருட்சுவை குன்றாது மொழிபெயர்க்கப்பட்டிருப்பது இந்நூலின் மற்றொரு சிறப்பாகும்.  
<poem>  
கனினுக் கனிஹோன் கனிகர் கனினுக்  
கனிஹோன் கனிஹோஸு பொவ்ஸு''' </poem>  

என்பது “துப்பார்க்குத் துப்பாய” எனும் குறளின் சௌராஷ்டிர மொழிபெயர்ப்பு.  

## விருது
2005இல் இவரின் சௌராஷ்டிரப் படைப்புக்கும், திருக்குறள் மொழிபெயர்ப்புக்குமாக “ஸெளராஷ்டிரசிறீ” என்ற பட்டத்தை, மதுரை சௌராஷ்டிர சமூக நலப்பேரவையினர் அளித்தனர்.
# பரனா கழிமுகம்


**பரனா கழிமுகம்** (*Paraná Delta*, ) என்பது அர்கெந்தீனாவின் வட-கிழக்கு முனையில் உள்ள பரனா ஆற்றின் ஒரு கழிமுகம் ஆகும். இது "பரனா தீவுகள்" (*Islas del Paraná*) என அழைக்கப்படும் பல தீவுகளைக் கொண்டுள்ளது. பரனா கழிமுகம் வட-தெற்கே பாய்ந்து என்ட்ரே ரியோசு, சாண்டா ஃபே, புவெனசு ஐரிசு ஆகிய அர்க்கெந்தீன மாகாணங்களுக்கிடையே வண்டல் வடிநிலமாக மாறி, பின்னர் பிளாட்டா ஆற்றில் கலக்கிறது.